Nomadland

Nomadland 2020ko Chloé Zhao txinatar zinema zuzendariaren film dramatiko bat da. Jessica Bruder kazetariaren Nomadland: Surviving America in the Twenty-First Century liburuan oinarritzen da. Frances McDormand, David Strathairn, Linda May, Charlene Swankie eta Bob Wells aktoreek antzeztu zuten.

2020ko Veneziako Mostran estreinatu zen eta Urrezko Lehoia irabazi zuen. Torontoko Zinemaldian Ikusleen Saria eskuratu zuen. Donostiako Zinemaldian ere Perlak sailean eman zen. Bi Urrezko Globo Sari irabazi zituen: Film dramatiko onena eta Zuzendari onena. Hiru Oscar Sari irabazi zituen: Film onena, Zuzendari onena eta Emakumezko aktore onena (Frances McDormand).

Argumentua 

Nevadako landa-eremuko hiri batek pairatutako kolapso ekonomikoaren ondoren, Fernek bere kamioneta prestatu eta gizarte konbentzionaletik kanpo nomada moderno gisa bizitzeari ekingo dio. Filmean Linda May, Swankie eta Bob Wells benetako nomadak ageri dira, zeinak Fernen aholkulari eta adiskideak izango diren Mendebaldeko Estatu Batuetako paisaia zabalean zeharreko esplorazio horretan.

Aktoreak 
 Frances McDormand: Fern
 David Strathairn: David
 Linda May: Linda, Fernen hiru aholkularietako bat
 Charlene Swankie: Swankie, Fernen hiru aholkularietako bat
 Bob Wells: Bob, Fernen hiru aholkularietako bat
 Peter Spears: Peter

Erreferentziak

Kanpo estekak 
 IMDBko fitxa irakurgai 

Ameriketako Estatu Batuetako filmak
Drama filmak
Neo-Western filmak
Urrezko Lehoiaren irabazleak
Film dramatiko onenaren Urrezko Globo saridunak
BAFTA film saridunak
Zuzendari Onenaren BAFTA saria duten filmak
Emakumezko aktore onenaren Oscar Saria irabazi duten filmak
Film onenaren Oscar sariaren irabazleak
Zuzendari onenaren Oscar Saria irabazi duten filmak
2020ko filmak